《邀赵行之陈敬叟未至四韵速之》
宋代·刘学箕

一别亲朋岁月催，衿连袂属肯俱来。
交情聊叙殷勤意，野蔌随宜三两杯。
新月窥檐频起顾，清风动竹几惊猜。
碧云日暮山环谷，竚立柴扉首屡回。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。